पब्लिक पॉलिसी के बारे में समझ बढ़ने से पत्रकार तब ज्यादा सजग और जिज्ञासु हो जाता है जब पॉलिसीज़ बनाने की नीयत और उसके गैर इरादतन परिणामों के बीच फर्क करना होता है। सामाजिक समस्याओं और संघर्ष की घटनाओं को अक्सर अधिक जनसंख्या, लोगों के स्वार्थ, उद्यमियों के लालच आदि का परिणाम बता जवाबदेही से बचने की कोशिश की जाती है और गलत नीतियों पर पर्दा डाला जाता है। इस बात की अनदेखी की जाती है कि अधिकांश मामलों में इसका कारण गलत सार्वजनिक नीतियां होती हैं। सेंटर फार सिविल सोसायटी और आजादी.मी का उद्देश्य पत्रकारों में यह समझ पैदा करना है कि किस तरह सामाजिक समस्याएं वर्तमान नीतियों का परिणाम हैं या वह गैर अच्छी नीतियों के कारण बिगड़ती जा रही हैं। सामाजिक बदलाव को प्रभावित करने के लिए लोक नीति पर ध्यान केंद्रित करके ipolicy वर्कशॉप भारतीय पत्रकारिता की गुणवत्ता और नैतिक आधार को मजबूत बनाना चाहती है।